Naturvernområder i Ringerike

**Naturvernområder i Ringerike** er ei liste over områdevern av natur (flora og fauna) i Ringerike kommune, Buskerud.

Landskapsområdet Ringerike, som ikke er synonymet med Ringerike kommune, er et svært mangfoldig naturhistorisk område. Geologien og topografien ble skapt av et tropisk hav, supervulkaner og lavastrømmer, og berggrunnen er rik på fossiler fra kambrosilur. Området rundt Steinsfjorden er det stedet i Norge som har flest freda lokaliteter på grunn av sin unike geologi. Åsene rundt fjordarmen består av skråstilte sedimentære kambrosilurske bergarter, som forvitrer lett. Dette gir åsene en karakteristisk form, der østsiden følger den opprinnelige havoverflaten, mens vestsiden, som peker opp, ble revet bort av isens skuringer. Disse langstrakte karakteristiske åsene er skogkledde, men landskapet har også  innslag av større innsjøer. Mot sør er området relativt avslepet, og det finnes store jordbruksområder som består av løsmasser avsatt i siste istid. Mot nord hever landskapet seg med to korte fjellkjeder og får innslag av daler og elver.

Ringerike kommune har en rekke naturvernområder, med ulik status og størrelse. Disse fordeles som ramsarområder (internasjonalt viktige våtmarksområder), naturreservater, biotopvernområder, landskapsvernområder og naturminner. Noen av områdene er komplettert i senere tid, mens andre er av litt eldre dato. Kommunen samarbeider med sine nabokommuner om flere av verneområdene, så størrelsen som oppgis er ikke nødvendigvis identisk med Ringerikes andel.

Sentralt for områdevernet i kommunen er våtmarkene og de mange skogområdene. Våtmarkene knytter seg i hovedsak til de to store innsjøene Tyrifjorden og Sperillen og de mange mindre vannene, samt til de to elvene Ådalselva og Randselva, som møtes i Hønefoss og danner Storelva som tømmer til Nordfjorden, samt Sogna, som tømmer seg til det samme området. Videre knytter områdevernet seg til Krokskogen og Nordmarka, Holleia og Ådalsfjella, og til de to dalene Soknedalen, med Strømsoddbygda, Brekkebygda og Vestbygda, og Ådal med skog og innsjøer på åsdraget østover mot fylkesgrensen til Oppland.

## Ramsarområder
Ringerike har fem ramsarområder som inngår i Tyrifjorden våtmarkssystem IBA og består av tre meandersjøer, i ulike stadier av gjengroing, og to ferskvannsdeltaer. Dette er internasjonalt svært viktige våtmarksområder for trekkfugler og hekkende standfugler, men områdene har også en unik verneverdig flora og fauna forøvrig. Ramsarområdene dekker et areal på cirka 321,7 ha tilsammen, hvorav det aller meste er grunne områder med ferskvann. Restriksjonene i disse områdene er svært strenge.

* Averøya naturreservat (, deltaområde ved Storelvas utløp)
* Juveren naturreservat (, meandersjø i nedre del av Storelva)
* Karlsrudtangen naturreservat (, deltaområde ved Sognas utløp)
* Lamyra naturreservat (, gjengrodd meandersjø i nedre del av Storelva)
* Synneren naturreservat (, meandersjø i nedre del av Storelva)

## Naturreservater

Nyere naturreservater er merket med dato; fire av disse inngår i Tyrifjorden våtmarkssystem IBA. Naturvernområdene dekker et areal på cirka  tilsammen, men alt ligger ikke i Ringerike kommune.
* Grønknuten naturreservat (cirka )
* Gullerudtjern naturreservat (cirka )
* Haverstingen naturreservat (cirka )
* Hestebrennajuvet naturreservat (cirka ) (opprettet 16. desember 2016)
* Hovsenga naturreservat (cirka 337 daa) (opprettet 22. juni 2018)
* Hurum-/Burudåsen naturreservat (cirka )
* Krokskogen naturreservat (cirka ) (opprettet 16. desember 2016)
* Kulpåsen naturreservat (cirka )
* Mørkgonga naturreservat (cirka )
* Oppkuven-Smeddalen naturreservat (cirka )
* Ramberget naturreservat (cirka )
* Rankedal naturreservat (cirka ) (opprettet 10. juni 2016)
* Sandvann naturreservat (cirka ) (opphørt 10. juni 2016 – se Vikerfjell naturreservat)
* Selsjøen naturreservat (cirka ) (opprettet 25. januar 2013)
* Solbergtjern naturreservat (cirka 48 daa) (opprettet 22. juni 2018)
* Spålen-Katnosa naturreservat (cirka )
* Søndre Tyrifjorden naturreservat (cirka ) (opprettet 22. juni 2018)
* Ultvedttjern naturreservat (cirka )
* Vikerfjell naturreservat (cirka ) (opprettet 10. juni 2016)
* Viulkastet naturreservat (cirka ) (opprettet 10. juni 2016)
* Ådalselva naturreservat (cirka ) (opprettet 22. juni 2018)

## Biotopvernområder
Tre nye biotopvernområder ble opprettet 22. juni 2018 og inngår i Tyrifjorden våtmarkssystem IBA.
* Furuøyene biotopvernområde (cirka 15 daa) (opprettet 22. juni 2018)
* Steinsfjorden biotopvernområde (cirka ) (opprettet 22. juni 2018)
* Væleren biotopvernområde (cirka 106 daa) (opprettet 22. juni 2018)

## Landskapsvernområder
* Ultvedt landskapsvernområde ()

## Naturminnevern
* Ask gods naturminne

## Se også
* Verneområder i Buskerud